लखनऊ/फैज़ाबाद. डॉ. राम मनोहर लोहिया अवध विश्वविधालय के कुलपति प्रो वीके गुप्ता ने प्राइवेट फॉर्म भरने पर रोक लगा दी है। फैजाबाद के कुलपति का अजीबोगरीब फरमान से छात्रों के साथ-साथ अभिवावको में भी गुस्सा है। कुलपति का कहना है कि प्राइवेट फार्म परीक्षा से डिग्री कॉलेज स्तर पर नक़ल के माध्यम से परीक्षार्थी डिग्री हासिल करते है। इससे विश्वविद्यालय की साख पर बट्टा लगता है।
कुलपति के इस फैसले से हर साल प्रवेश लेने वाले करीब 80 हजार छात्रों में में हड़कंप मच गया है। छात्रों का कहना है कि कुलपति के इस फैसले से हजारों छात्र शिक्षा हासिल करने से महरूम रह जाएंगे। वहीं कुलपति का कहना है कि ये फैसला परिक्षाओं में नकल रोकने के लिए किए गए हैं।
ग़ौरतलब है कि कुलपति के इस फैसले को अमल में लाया जाता है तो 426 महाविधालयों के माध्यम से प्राइवेट फॉर्म भरकर विभिन्न कोर्सों में एडमिशन लेने वाले हजारों परीक्षार्थियों का भविष्य संकट में आजाएगा। इसके साथ ही उन लोगों पर भी खासा असर पड़ेगा जो लोग नौकरियों या अन्य व्यवसायों के साथ प्राइवेट फॉर्म भर का डिग्री हासिल करते हैं।
hin_Deva hin_Deva hin_Deva